**A jövőjükről van szó!**

A kis indiai Sonia gyönyörű arcocskáján a leprafertőzés első árulkodó jelei látszódnak: világosabb foltok szép, sötét bőrén. Ha ebben az állapotban gyógyszeres kezelést kap, akkor a betegség továbbterjedése teljesen megszűnik. Sonia keze, lába nem fog megnyomorodni, látása nem fog megromlani a lepra miatt. Senki nem is fogja tudni, hogy kiskorában leprás fertőzésen esett át! Fog tudni tanulni, férjhez fog tudni menni, és boldog élete lehet!

Segítsük őt és kis társait mindehhez!

*Mialatt ezt a levelet idáig olvasta,*

*ismét egy embertársunkról állapították meg valahol a Földön a leprabetegséget.*

*Minden 2. percben valakiről!*

*Óránként 30 személyről!*

*Közöttük 6 gyermekről!*

*Naponta 720 embertársunkról!*

*Közöttük 144 gyermekről!*

*És ők azok a szerencsések, akikről legalább már megállapították a betegséget, mert eljutottak az orvos elé! Őket meg lehet gyógyítani! Sokkal magasabb azoknak a száma, akik nem tudnak, vagy nem mernek eljutni szakemberhez, a gyógyulás küszöbéhez sem!*